वार्षिकोत्सव में स्कूली बच्चों ने जमाया रंग
चांपा | लायंस स्कूल चांपा में 24 दिसम्बर को वार्षिकोत्सव ‘प्रज्जवलन ’ का आयोजन किया गया। इस मौके पर बच्चाें ने सांस्कृतिक कार्यक्रम की प्रस्तुति देकर रंग जमाया। लगभग 400 बच्चों ने इस रंगारंग कार्यक्रम में आकर्षक प्रस्तुति दी जिसे सभी अभिभावकों ने काफी सराहा। कार्यक्रम के मुख्य अतिथि संसदीय सचिव अम्बेश जांगड़े थे। विद्यार्थियों के स्वागत गीत के साथ कार्यक्रम का आगाज हुआ। लायंस क्लब के अध्यक्ष लायन गिरधारी लाल अग्रवाल ने सांस्कृतिक कार्यक्रम के स्कूल जीवन पर प्रभाव की विशेषता उदाहरण प्रस्तुत किए। प्राचार्या नंदा मित्रा ने वर्ष भर आयोजित कार्यक्रमों की रूपरेखा प्रस्तुत की।
मुख्य अतिथि अम्बेश जांगड़े ने कहा कि बच्चों को अपनी शिक्षा के प्रति हमेशा लगन बनाए रखना चाहिए और लक्ष्य लेकर उस मार्ग पर चलना चाहिए। उन्होंने सभी अभिभावकों से अपील की कि वे बच्चों को लक्ष्य निर्धारण के साथ मार्गदर्शन देते रहे। राज्य हाथकरघा आयोग अध्यक्ष संतोष देवांगन, स्कूल शिक्षण समिति के चेयरमेन संतोष अग्रवाल, स्कूल शिक्षण समिति के सचिव सुरेश अग्रवाल , डॉ. व्हीके अग्रवाल ने भी कार्यक्रम को संबोधित किया। इस समारोह में मुख्य अतिथि द्वारा उत्कृष्ट कार्य करने वाले शिक्षकों को सम्मानित किया गया। इन शिक्षकों में एस. साय, अल्का अवस्थी, र|ा सोनी, जेहरा लोहावाला, सोनाली सिंह, अजीता शशिकुमार, शिव यादव, लेखराम देवांगन शामिल हैं। कार्यक्रम का समापन राष्ट्रगान के साथ किया गया। इस मौके पर कार्तिकेश्वर स्वर्णकार, लीलाधर सुलतानिया, ग्यारसी मोदी, चैनसिंह राठौर, केसी अग्रवाल, लेखराम देवांगन , राजेश अग्रवाल, अश्वनी देवांगन, डॉ. जीपी दुबे, डॉ. योगेन्द्र शर्मा, नारायण सोनी, डॉ. केपी राठौर, बजरंग अग्रवाल, रामप्रपन्न देवांगन, सत्येन्द्र सिंह समेत लायंस एवं लायनेस क्लब सदस्य और विद्यार्थियों के अभिभावक उपस्थित थे।
फोटो- 26 जेएएन 1
========
hin_Deva hin_Deva hin_Deva awa_Deva unk